
R E F E R A T   D E   A P R O B A R  E
privind acordarea unui mandat special reprezentantului Municipiului Brad în Adunarea Generală a Societății ZARAND BRAD T.P.L.  S.R.L.


	Prin adresa nr. 13/16.10.2026, înregistrată la Primăria Municipiului Brad sub nr. 45887/16.10.2026,  Societatea ZARAND BRAD T.P.L. S.R.L., operatorul de transport public local, a înaintat spre analiză documentele financiare și de personal pentru perioada următoare, și a arătat că este necesară exprimarea poziției oficiale a Municipiului Brad în cadrul societății.
Prin documentația transmisă, societatea prezintă Bugetul de Venituri și Cheltuieli estimat pentru perioada noiembrie - decembrie 2026, precum și  Organigrama și Statul de Funcții ale Societății ZARAND BRAD T.P.L. S.R.L. Aceste instrumente sunt indispensabile pentru asigurarea continuității serviciului public de transport de persoane, adaptarea resurselor umane la necesitățile operaționale din teren și corelarea veniturilor cu cheltuielile prognozate pentru finalul anului curent.
Conform prevederilor art. 4 alin. (1) lit. d) din O.G. nr. 26/2013 privind intarirea disciplinei financiare la nivelul unor operatori economici la care statul sau unitatile administrativ-teritoriale sunt actionari unici ori majoritari sau detin direct ori indirect o participatie majoritar, actualizată, cu modificările și completările ulterioare, în cazul în care mai multe unități administrativ-teritoriale dețin participații la capitalul social al unui operator economic și au delegat atribuțiile unor asociații de dezvoltare intercomunitară, Bugetul de Venituri și Cheltuieli (BVC) se aprobă de către Adunarea Generală a Asociaților (AGA).
Cu toate acestea, având în vedere că aprobarea BVC-ului societății implică angajamente financiare și utilizarea resurselor publice destinate serviciului de transport, reprezentantul desemnat al Municipiului Brad în AGA acționează în calitate de mandatar al autorității deliberative locale.
Potrivit prevederilor art. 129 din O.U.G. nr. 57/2019 privind Codul administrativ, cu modificările și completările ulterioare și ale art. 10 din Legea nr. 51/2006, exprimarea voinței juridice și financiare a unității administrativ-teritoriale pe probleme majore de administrare a patrimoniului și serviciilor publice este de competența exclusivă a Consiliului Local.


Luând în considerare oportunitatea asigurării unui cadru de funcționare stabil și legal pentru operatorul de transport, am inițiat prezentul proiect de hotărâre prin care am propus acordarea mandatului special solicitat, cu precizarea clară a opțiunii de vot („PENTRU” sau „ÎMPOTRIVĂ”) pe care reprezentantul Municipiului Brad o va exprima în cadrul ședinței AGA.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	În susţinerea propunerii mele invoc prevederile  art. 4 alin. (1) lit. d) din O.G. nr. 26/2013 privind intarirea disciplinei financiare la nivelul unor operatori economici la care statul sau unitatile administrativ-teritoriale sunt actionari unici ori majoritari sau detin direct ori indirect o participatie majoritar, actualizată, cu modificările și completările ulterioare, ale Legii societăților nr. 31/1990, republicată, cu modificările și completările ulterioare, ale art. 2009 - art. 2016 din Legea nr. 287/2009 privind Codul civil, republicată cu modificările și completările ulterioare, ale art. 2 pct. 2 lit. b), pct. 3 lit. c), pct. 26, art. 3, art. 25 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale Hotărârii Guvernului României nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, ale art. 129 alin. (1), alin. (2) lit. a), lit. d) alin. (3), lit. d), lit. e), alin. (7) lit. k), lit. n), alin. (14) și art. 132 din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, actualizată, cu modificările și completările ulterioare.

